OpenLLM-France/wikimedia huggingface dataset:
# Elgeako parke eolikoa

Elgeako parke eolikoa edo Elgeako zentral eolikoa Euskal Herriko parke eoliko bat da, izen bereko mendilerroaren eta Urkillaren gainaldean dagoena. 1999. urteko abuztuaren 23an adostu zuten zentral eoliko hori egitea Iberdrolak, Energiaren Euskal Erakundeak eta Eolicas de Euskadi sozietate anonimoak. Sei hilabetean eraiki zuten, Araba eta Gipuzkoa arteko mugan, Barrundia, Donemiliaga, Oñati, Eskoriatza eta Aretxabaleta udalerrien lurretan. Guztira 7 hektarea ditu hartuta, Aizkorri-Arazko natura parkearen barruan, eta 40 errotek osatzen dute Elgeako zentral eolikoa: 27 Araban eta 13 Gipuzkoan.
Zentral eolikoa eraikitzearen aurka mugimendu zabala izan zen, ingurumenari —bereziki paisaiari— kaltea eragingo ziola eta. Talde ekologistek behin eta berriro salatu dute zentral eolikoa Aizkorri-Arazko natura parkea izendatu eta gero eraiki izana; izan ere, natura parkea lehenago izendatu izan balitz, zentral eolikoa ezingo zatekeen eraiki, ingurune horretako paisaia hondatzen duelako.

## Energia kantitatea

Elgea-Urkillako zentral eolikoak 66 milioi kW·h ekoizten ditu; 100000 lagunentzat behar bezainbeste, alegia. 600 kW-eko aerogeneradoreek 690 V-eko tentsioan sortzen dute elektrizitatea eta gero 690 V horiek 20 kV-etara bihurtzen dira, dorre guztiek duten 0,69/20-ko transformadoreari esker. Errotak elkarri lotuta daude, tentsio ertaineko hiru sare eratuz, eta sare horiek sorgailua eta transformadorearen azpiestazioa lotzen dituzte. Azpiestazio hori 40. errotatik 1,5 kilometrora dago, eta tentsioa handitzen du, 220 kV-ra hel dadin. Azkenik energia hori Gasteiz-Itxaso sarean jartzen da, eta Arabari eta Gipuzkoako herri batzuei energia elektrikoa ematen zaie.
Zentral eolikoak karbono dioxidoaren eta sulfuro dioxidoaren isuriak gutxitu ditu: 60000 tonatan karbono dioxidoa, eta 240000 tonatan sufre dioxidoa. Horrela, atmosfera areago ez zikintzen laguntzen du.

## Ingurumenaren gaineko eragina

Espainiako Ingurumen Ministerioak aztertu zen Elgea-Urkillako parke eolikoak ingurumenaren gainean izango zuen eragina. Elgeako parkeak azterketa hau gainditu zuen, baina gobernuak ingurumen baldintza batzuk betetzera behartu zituen. Horietako bat generadorearen azpiestazioa haranaren hondoan jartzea izan zen. Elgea mendizerrako parke eolikoko aerogeneratzaileak eta azpiestazio transformatzailea elkarren artean estekatzeko lineak aldatzea 224.999.588 pezeta kostatu zen.

## Erreferentziak

* ↑ «El parque eólico de Elguea obtiene la autorización para instalarse», El País, 1999-03-24.
* ↑ «Aizkorri-Aratz, Gipuzkoak barnean hartzen duen natur parke zabalena», Gara, 2006-05-04.
* ↑ «IRAGARPENA, 1998ko azaroaren 20koa, Industri, Energi eta Meategien Administraziorako Zuzendaritzaren Arabako Lurralde Bulegoko buruarena». Euskal Herriko Agintaritzaren Aldizkaria, 235. zenbakia, 1998-12-10.

## Kanpo estekak

* Datuak: Q5359977
# Elgeamendi

Albiturri edo Elgeamendi Elgea mendilerroan dagoen mendi bat da. Mendilerro osoari izena ematen diona da. 943 metroko garaiera du eta mendilerroaren mendebaldeko muturrean dago, Arkamo eta Miritxa mendiekin batera.

## Irispideak

Lehen bidea, Elgea herritik doana da, Hemendik, iparmendebalderantz doan bide bat hartu behar da. Bide hau, gorantz eta gorantz doa, tontorraren barrenean, beste bide batekin bat egiten duen arte. Hemendik, berehala heltzen da tontorrera.
Beste bide bat Arlaban mendatetik doa. Hemen, Anguta lepoaren tontorrera daroan bide bat hartu behar da. Hemendik, Arkamo mendiaren hegoekialdeko magala igo behar da, eta, mendi honen tontorretik pasa ondoren, pixkat jeitsi behar da, Elgeako lepora iritsi arte. Hemendik, bidexka baten bidez, tontorrera heltzen da
Arlabango mendatetik doan beste bide bat, Eskoriatzara daroan bidearen ondoan dagoen bide bat da, Deba ibaiaren labarra zeharkatzen duena. Orduan, Anguta lepopean aurkitzen gara, eta, ekialderantz, garaiera lortzen du Urkitzako lepoaren tontorrera heldu arte. Hemendik, bidea jarraitu baino ez dago, Albiturriren tontorrera iristeko.
Azken bide bat, Marieta auzotik doa. Herrixka honen amaieran dagoen bide bat hartu eta erreka gurutzatuz, iparmendebalderanzko norantzan, Santa Marina ermitara heltzen da, Miritxa mendiaren magalean. Mendi hau eskuinetik igaroz, Elgeako lepora, eta, azkenik, mendiaren tontorrera hel daiteke.

## Ikustekoak

Inguruko tokien artean nabarmentzekoak dira Uribarri Ganboako urtegia hegoaldean eta Dorletako santutegia iparraldean. Bestela, mendi honen inguruan "Elgea I" trikuharria eta "Elgea II" tumulua aipagarriak dira, iturriarekin batera. Azken hau Santa Marinako baselizaren ondoan dago, Marietatik gertu.

## Ikus, gainera

* Arabako mendiak

## Kanpo estekak

* Datuak: Q12256707
# Elgera erreka

Elgera Bilbon dagoen erreka da, Ibaizabal-aren ibaiadarra dena.
260-320 tarteko altueran, Pagasarriko hegaletan, Iturrigorri auzoaren atzean jaioa, XX. mendearen hasieran lurperatu ondoren, Bilbo lurpean zeharkatzen du. Hori dela eta, askotan Iturrigorri, Errekaldeberri eta Larraskitu auzoak urez bete ditu, Abandoko Indalecio Prieto geltokian triskantza sortu eta Abandon eta Indautxun etxabeak gainezka jarri ditu. Nahiz eta 1995ean bere urak araztailera eraman, 2006an tunel bat eraiki zuten bokaleraino.
Elgera, Iturrigorri-tik behera doa, Errekaldeberritik pasatzen da eta Indautxu eta Casilda parke erditik jaisten da Euskalduna aldera, Ibaizabal ibaiarekin batzeko. Casilda Iturrizar parkean, altuera ezberdintasuna handia dela eta, bertako lakuak betetzeko probeste da.

## Erabilera

Elgera errekaren urak kalitate handikoak zirela esaten zen 1717an. Cervecera Vizcaína enpresak ur hori erabili zuen Iturri gaseosa egiteko.

## Bitxikeriak

San Mames egin zenean, ibai hau eta beste erreka batzuk bideratzeko estolbak egin ziren ingurunean. 1940ko hamarkadan, Luis Briñas eta Urkijo etorbideen arteko mugetako estolbetatik umeak sartzen ziren Athletic-en partiduak ikusteko. Leku estua zen, eta beraz, umeak bakarrik sartu ahal ziren. Sartzen zirenean, eskutatzeko leku txikia zegoen eta 5 edo 6 ume besterik ez ziren sartzen.

## Ikus, gainera

* Bizkaiko ibaiak

## Erreferentziak

* ↑ (Gaztelaniaz) Cenicacelaya, Javier. (1999-06-26). «El Ensanche de Bilbao de Alzola, Achúcarro y Hoffmeyer de 1876» Ciudad y Territorio Estudios Territoriales: 307–316. ISSN 2659-3254. (Noiz kontsultatua: 2022-05-08).
* ↑ bilbaorepublic. «Arroyo Elguera» Bilbao Republic (Noiz kontsultatua: 2022-05-08).

## Kanpo estekak

* Datuak: Q8205023
# Egozentrismo

Egozentrismoa norberaren uste eta interesak besteak baino inportanteagoak direla ustea da. Egozentrikoek ezin dute errealitate objektiboaren egitura argitu ezta berea ez den ikuspegi bat ulertu ere.
Egozentrismoa eta nartzisismoa antzekoak dirudi arren, ez dira gauza bera. Egozentriko batek arreta-zentroa dela uste du, nartzisista batek moduan baina ez du nartzisistek jasotzen duten eskupekoa hartzen. Egotisten eta nartzisisten egoetan besteen onarpenak eragin handi du, egozentristenetan berriz ez da beti gertatzen.
Helduaroan portaera egozentrikoak baxuagoak badira ere, bizitza osoan zehar gertatzen da. Izan ere, egozentrismoak umeen izaera sortzeko ezinbestekoa da.

## Erreferentziak

* ↑ Euskalterm: [Hiztegi terminologikoa] [2008]
* ↑ (Ingelesez) Anderman, Eric M.; Anderman, Lynley H.. (2009). «Egocentrism» Psychology of Classroom Learning: An Encyclopedia 1: 355–357..
* ↑ (Ingelesez) Onishi, K. H.; Baillargeon, R.. (2005). «Do 15-month-old infants understand false beliefs?» Science 308 (5719): 255–258. doi:10.1126/science.1107621. PMID 15821091..

## Kanpo estekak

* Datuak: Q463910
# Egozkue

Egozkue Nafarroa Garaiko iparraldeko kontzejua da, Anue udalerrikoa. 2007ko erroldan, 18 biztanle zituen.

## Demografia

Egozkueko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 24 | 24 | 23 | 22 | 21 | 20 | 19 | 18 |

## Ikus, gainera

* Anue

## Kanpo estekak

* Datuak: Q3049249
* Multimedia: Egozkue / Q3049249
# Egremont (Cumbria)

Egremont, Ingalaterrako ipar-mendebaldeko dagoen udalerri bat da, Cumbria konderrian.
2011n 8.194 biztanle zituen.
* Datuak: Q2486621
* Multimedia: Egremont, Cumbria / Q2486621
# Egongune

Egongunea espazioko puntu bat da. Puntu horri esker esandako espazioan partikula edo bestelako adigaiak geometrikoki kokatzea dago. Esan beharra dago horretarako erreferentzia-sistema zehaztu behar dela.
Orokorrean, dimentsio anitzetako espazioetan ${\vec {r}}$ ikurrarekin izendatzen da eta dimentsio bakarrekoetan x edo aukeratutako dimentsioaren izenarekin (gehienetan minuskulaz).

## Ikus, gainera

* Abiadura
* Azelerazioa
* Bektore
* Zinematika

## Kanpo-estekak

* Datuak: Q192388
* Multimedia: Position (geometry) / Q192388
# Egoskozabal baserria

Egoskozabal Belauntzan dagoen baserria da, herrigunetik hurbil, hilerrirako bidean kokatua.
1994ko abenduaren 16an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Oinplano laukizuzena du eraikin soil honek eta teilatuak hiru aldetara jotzen du. Beheko solairua, lehenengoa eta ganbara ditu. Hormak, harlangaitzezkoaz eginak dira, nahiz harlandu aztarna batzuk ere ikus daitezkeen bertan. Horrez gainera, izkinetan eta ateleiho inguruetan kareharri grisa du. Barruko aldea zurez osatua dago eta zutabeak lurraren gainean edo harrizko piramideetan oinarriturik daude.
Fatxada nagusiak lau leiho ditu solairu bakoitzean eta sarrera nagusia. Ate gainean, mentsula biribilduak eta, bertan, inskripzio bat: «154...» urtean, segur aski, eraikuntza urteari dagokiona. Leihoetan, ur-jarioak bideratzeko, harri moduratuz dotoretutako erlaitzak ikus daitezke.
Eskuineko aldean, sarrera nagusiaren antzekoa den beste ate bat dago, ateburua mentsulaz. Atzealdeko fatxada itxia da eta hutsune luze batzuk ditu gezi-leihoen moduan. Beheko solairuan leihotxo bat dago, goialdea erdi puntuko arkuaren forma duena.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8341942
* Multimedia: Egoskozabal baserria / Q8341942
# Egosketa

Egosketa edo egosi janariak prestatzeko teknika desberdinei esaten zaie. Hauek elikagaia tenperatura altuan (irakiten, normalean) dagoen likido batean sartuz ematen dira, baina baita likido bero honek sortzen duen bapore aprobetxatuz ematen diranak. Guztiak egosketa tekniaren barruan sailkatzen dira.
Ohiko egoste teknika da gurean ezagunena, jakia irakiten dagoen likido batean murgilduz kozinatzeari esaten zaio.
Lurrunetan egosi, osagai bat elementu likido baten berotasunak sortzen duen lurruna aprobetxatuz kozinatzea. Gaur egun sukaldeko tresneria eta makinariaren aurrerapenak ( labe mistoak, mikrohuin labeak ) teknika hau gero eta gehiago erabiltzea ahalbidetu du.
Maria bainuan egosi, ur berotan sartuta dagoen ontzian prestaketa bat egosteari esaten zaio. Batez ere, prestaketa delikatuekin erabiltzen da teknika hau, gehienetan arrautza duten kasutan, eta poliki kozinatzea edo tenperatura ogi zaindu nahi denean.
Hutsean egosi, Jakiak hutsean ontziratu ondoren lurrunetan edo maria bainuan tenperatura baxura egosten dira. Osagai nagusia, hornigai eta ongailuekin, ontziratu ondoren, 60ºC-80ºC edo 100ºC-tara, dagokion denboran egostea. Hainbat kasutan, ordu askotan.
Zuritu egosteko teknika bata da. Ur hotzetatik abiatuta, osagai bat denbora laburrean egosteari esaten zaio. Osagaiari zapore txarra, odola, kendu eta garbitu nahi denean erabiltzen da. Barrukiak, Tripakiak, txerri hankak, barraskiloak, behi mingaina, behi hezurrak.....
Galdarraztatu ara irakinetatik edo epeletik abiatuta oso denbora laburreko egosi aldiari esaten zaio.
Zurian egosi erraz oxidatzen diren barazkiekin egiten da. Barazkiak egosiko den urari azido bat, normalean limoia eta irina gehitzen zaio.
Papillote elikagaiak paper batean bildua bere lurrinekin egostean datza.

## Ikus, gainera

* Sukaldaritza_liburua/Teknikak

## Kanpo estekak

* Datuak: Q12256538
# Egozkue mendatea

Egozkue Nafarroa Garaian kokaturik dagoen mendatea da, Anue ibarreko Egozkue eta Esteribar ibarreko Iragi artean lotzen dituena. Gaina 896 metrotan dago.
Mendatea NA-2520 errepideak zeharkatzen du.

## Ikus, gainera

* Euskal Herriko mendateak

## Kanpo estekak

* Datuak: Q99576782
# Egozte

Egoztea edota leporatzea, zuzenbidean, norbaiti delituren bat egozten edo leporatzen zaion kasua da.
Egozpena gauzatzen den unetik, egotziak lekuko izateari uzten dio, hortaz bere defentsa eskubideak erabil ditzake;, eskubide hauek handiagoak dira aurrez jada egozpena baldin bazegoen, eta jada ez dago lekukoek dituzten ardurei lotua, adibidez, zinaustearen ondorioz egia esatera derrigortua.

## Kanpo estekak

* Datuak: Q329525
# Eloína Suárez Suárez

Eloína Suárez Suárez (Oviedo, 1922ko azaroa – ibidem, 2024ko maiatzaren 2a) espainiar politikaria izan zen, Oviedoko lehen emakume alkatea.

## Bizitza

1978ko ekainean Oviedoko alkate bilakatu zen, eta kargu horretan 1979ko apirilera arte geratu zen. Félix Serrano González-Solares alkate titularra bajan zegoen osasun arazoengatik, eta Higinio Rodríguez Pérez lehen alkateordeak karguari uko egitea erabaki zuen. Eloína Suárez Suárezek bigarren alkateorde kargua izan zuen jarduneko alkatetza hartu behar izan zuenean.
Bere gobernuan, Oviedoko Toreno kalean zegoen Concha Heres jauregia eraitsi zuten Espainiako Bankuaren egungo egoitza eraikitzeko, auzokideak aurka egon arren.
Alfonso Fuertes Oviedoko Unibertsitateko Filosofia eta Zuzenbide Naturaleko katedradunarekin ezkondu zen, eta harekin sei seme-alaba izan zituen, horien artean Miguel Fuertes Suárez diplomazialaria. 36 urterekin alargundu zen eta seme-alabak bakarrik hazi zituen.
2024ko maiatzaren 2an hil zen, 101 urte zituela. Bost seme-alaba, hamar biloba eta hamazazpi birbiloba zeuden bizirik bera hil zenean. Suárezen 102 urteko ahizpa ere joan zen hiletara.

## Erreferentziak

* 1 2 3 (Gaztelaniaz) Arce, Alberto; Neira, Susana. «Fallece a los 101 años Eloína Suárez, la única alcaldesa que ha tenido Oviedo» El Comercio 2024-05-02 (Noiz kontsultatua: 2024-05-04).
* ↑ (Gaztelaniaz) «Por vez primera, una mujer alcaldesa de Oviedo» ABC Madrid: 34. 1978-04-07 (Noiz kontsultatua: 2024-05-04).
* ↑ (Gaztelaniaz) Vaquero, José Manuel. «El gobernador civil de Asturias paraliza el derribo del palacete de Concha Heres» El País 1978-06-28 (Noiz kontsultatua: 2024-05-04).
* ↑ (Gaztelaniaz) Blanco, Lucas. «Fallece a los 101 años Eloína Suárez, única alcaldesa de la historia de Oviedo y mujer "muy luchadora y trabajadora"» La Nueva España 2024-05-02 (Noiz kontsultatua: 2024-05-11).
* ↑ (Gaztelaniaz) Francés, Rafael. «Eloína Suárez fue la primera en dar ejemplo de trabajo y moralidad» El Comercio 2024-05-04 (Noiz kontsultatua: 2024-05-11).

## Kanpo estekak

* Datuak: Q19949910
# Eloísa Muro

Eloísa Muro (Madril, 1894ko irailaren 30a - ib., 1979ko maiatzaren 1a) madrildar aktorea izan zen, batez ere antzerkian aritu zen.

## Biografia

César Muro aktorearen alaba zen. Bernardo Jambrina aktorearekin ezkonduta egon zen, eta 1918an istripu batean hil zen. Mariano Asquerino aktorearekin elkartu zen sentimentalki, eta harekin Maria Asquerino alabaaktorea izan zuen, baina inoiz ez ziren ezkondu.
Bere ibilbide artistikoa funtsean antzerkian garatu zen. Komediaren Antzokiko eta Isabel Infanta Antzokiko lehen aktore izatera iritsi zen.

### Antzerkian

Arrakasta handienetako bat Pedro Muñoz Secaren Los extremeños se tocan (1926) lanaren estreinaldia izan zen, baita La diosa ríe eta El señor Adrián, el primo (1927) ere, biak Carlos Arnichesenak. Era berean, aipatzekoa da Enrique Suárez de Dezaren Mi distinguida familia (1932), Enrique Jardiel Poncelaren El amor sólo dura 2.000 metros, Fernando Fernán Gómez Marido y medio eta Terence Rattiganen El chico de los Winslow (1958) lanen muntaietan izan zuen parte-hartzea.

### Zineman

Zineman ere nabarmendu zen, modu diskretuagoan bada ere. Filmatu zituen izenburuen artean honako hauexek aipa daitezke: Juan de Orduñaren Por tí vi llorar (1941),Edgar Nevilleren La vida en un hilo (1945), Luis Luciaren Currito de la Cruz (1949), Juan de Orduñaren Pequeñeces, Ladislao Vajdaren Séptima página (1950) eta José Antonio Nieves Conderen Balasarra.

## Erreferentziak

* ↑ (Gaztelaniaz) «Eloísa Muro - Biografía, mejores películas, series, imágenes y noticias» La Vanguardia 2022-04-15 (Noiz kontsultatua: 2022-12-08).
* ↑ (Ingelesez) «Eloísa Muro» IMDb (Noiz kontsultatua: 2022-12-08).
* ↑ Vivir Asturias
* ↑ Madrid Diario
* ↑ (Gaztelaniaz) SensaCine. «Eloísa Muro» SensaCine.com (Noiz kontsultatua: 2022-12-08).
* ↑ (Gaztelaniaz) «Eloísa Muro - Edad | Biografía | Películas | Noticias | Filmografía | Premios» Decine21 (Noiz kontsultatua: 2022-12-08).
* Obituarioa ABC egunkarian, 1979ko maiatzaren 2an
* Fitxa IMDb-n

## Kanpo estekak

* Datuak: Q5829954
* Multimedia: Eloísa Muro / Q5829954
# Ehun eta laurogeita bi

Ehun eta laurogeita bi (182) ehun eta laurogeita bataren ondoren eta ehun eta laurogeita hiruaren aurretik doan zenbaki osoa da.

## Kanpo estekak

* Datuak: Q540976
* Multimedia: 182 (number) / Q540976
# Ehun eta laurogeita hamabi

Ehun eta laurogeita hamabi (192) ehun eta laurogeita hamaikaren ondoren eta ehun eta laurogeita hamahiruaren aurretik doan zenbaki osoa da.

## Kanpo estekak

* Datuak: Q735430
* Multimedia: 192 (number) / Q735430
# Ehun eta lau

Ehun eta lau (104) ehun eta hiruaren ondoren eta ehun eta bostaren aurretik doan zenbaki osoa da.

## Kanpo estekak

* Datuak: Q715425
* Multimedia: 104 (number) / Q715425
# Ehun eta laurogeita bat

Ehun eta laurogeita bat (181) ehun eta laurogeiaren ondoren eta ehun eta laurogeita biaren aurretik doan zenbaki osoa da.

## Kanpo estekak

* Datuak: Q735416
* Multimedia: 181 (number) / Q735416
# Ehun eta laurogei

Ehun eta laurogei (180) ehun eta hirurogeita hemeretziaren ondoren eta ehun eta laurogeita bataren aurretik doan zenbaki osoa da.

## Kanpo estekak

* Datuak: Q649355
* Multimedia: 180 (number) / Q649355
# Ehun eta laurogeita bederatzi

Ehun eta laurogeita bederatzi (189) ehun eta laurogeita zortziaren ondoren eta ehun eta laurogeita hamarraren aurretik doan zenbaki osoa da.

## Kanpo estekak

* Datuak: Q280959
* Multimedia: 189 (number) / Q280959
# Ehun eta laurogeita bost

Ehun eta laurogeita bost (185) ehun eta laurogeita lauaren ondoren eta ehun eta laurogeita seiaren aurretik doan zenbaki osoa da.

## Kanpo estekak

* Datuak: Q735538
* Multimedia: 185 (number) / Q735538
# Ehun eta hogeita sei

Ehun eta hogeita sei (126) ehun eta hogeita bostaren ondoren eta ehun eta hogeita zazpiaren aurretik doan zenbaki osoa da.

## Kanpo estekak

* Datuak: Q223661
* Multimedia: 126 (number) / Q223661
# Ehun eta hogeita zazpi

Ehun eta hogeita zazpi (127) ehun eta hogeita seiaren ondoren eta ehun eta hogeita zortziaren aurretik doan zenbaki osoa da.

## Kanpo estekak

* Datuak: Q716611
* Multimedia: 127 (number) / Q716611
# Ehun eta hogeita zortzi

Ehun eta hogeita zortzi (128) ehun eta hogeita zazpiaren ondoren eta ehun eta hogeita bederatziaren aurretik doan zenbaki osoa da.

## Kanpo estekak

* Datuak: Q430908
* Multimedia: 128 (number) / Q430908
# Elephant Butte (Mexiko Berria)

Elephant Butte Mexiko Berriko hiri bat da. Sierra konderrian kokatua dago. 2010ean 1.431 biztanle zituen, 11,12 kilometro koadrotan banatuta.

## Ikus, gainera

* Sierra konderria

## Kanpo estekak

* Datuak: Q1328201
* Multimedia: Elephant Butte, New Mexico / Q1328201
# Elephant and Castle

Elephant and Castle Ingalaterrako Londreseko errepide bidegurutze garrantzitsu baten inguruko eremu bat da, Southwark-eko London Borough-en. Izenak modu informalean Walwortheko eta Newingtoneko zati handi bat aipatzen du, izen bereko Londresko metro geltokitik gertu dagoelako. Izena bertako ostatu batetik dator. mendearen lehen erdian, bizitasuna zela eta, eremua "hegoaldeko Londresko Piccadilly" izenez ezagutzen zen. Azken urteotan, Londresko erdialdeko zati gisa ikusten da Londresko metroko 1. Zonan kokatuta dagoelako.

## Erreferentziak

* ↑ «Heygate Estate residents fight compulsory purchase order» BBC News 29 August 2012.

## Kanpo estekak

* Elephant and Castle birsortzeko plan nagusia
* Elephant and Castle Town Center - merkataritza zentroaren gunearen birmoldaketa
* Elefantearen eta Gazteluaren Biribilgunea "Making a Space a Place" - Errepideen trazaduraren aldaketen aurkako kanpaina egiteko gunea.
* Datuak: Q2716414
* Multimedia: Elephant and Castle / Q2716414
# Erdialdeko Grezia

Erdialdeko Grezia (grezieraz: Περιφέρεια Στερεάς Ελλάδας) Greziako hamahiru periferia edo lurraldeetariko bat da. Europa kontinentalaren hegoaldean dago, Tesalia eta Mazedonia artean iparraldetik, eta Korintoko istmoa du hegoaldetik. Administratiboki, Erdialdeko Grezia eskualde edo erregioko erdialdean dago.
Periferiak 15.549 km²-ko azalera dauka. 2001. urtean 605.329 biztanle zeuden, 38,9 biztanle km²-ko dentsitatearekin.
Eskualdea Greziako menditsuenetarikoa da.

## Klima

Erdialdeko Greziako klima mediterraneoa da kostaldean; barruko aldean, berriz, lehorra.

## Banaketa administratiboa

Unitate periferiko hauek daude Erdialdeko Grezian: Beozia, Eubea, Euritania, Fozida eta Ftiotida.

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Webgune ofiziala
* Datuak: Q199580
* Multimedia: Central Greece Region / Q199580
# Erdialdeko Hungaria

Erdialdeko Hungaria (hungarieraz: Közép-Magyarország) Hungariako 7 eskualde estatistikoetako bat da. Budapest hiriak eta Pest konderriak osatzen dute.

## Erreferentziak

* ↑ GDP per inhabitant ranged from 28% of the EU27 average in Severozapaden in Bulgaria to 343% in Inner London. Eurostat, epp.eurostat.ec.europa.eu (Noiz kontsultatua: 2015-12-09).

## Kanpo estekak

* Datuak: Q852742
* Multimedia: Central Hungary / Q852742
# Erdialdeko Jutlandia

Erdialdeko Jutlandia (danieraz Midtjylland) 2007tik aurrera Danimarkan sorturiko bost eskualdetako bat da. Jutlandia penintsularen erdialdean dauden 19 udalerrik osatzen dute eta hiriburua Viborg den arren hiririk handiena Århus da.
Eskualdea laua da eta bere 13.053 km²-ekin Danimarkako eskualde handiena da. 1.271.223 biztanle ditu (2012).

## Geografia

Iparraldean Nordjylland, hegoaldean Syddanmark, ekialdean Kattegat itsasartea eta mendebaldean Ipar itsasoa mugakide ditu.

## Udalerriak

19 udalerri ditu:
* Århus
* Favrskov
* Hedensted
* Herning
* Holstebro
* Horsens
* Ikast-Brande
* Lemvig
* Norddjurs
* Ódder
* Randers
* Ringkøbing-Skjern
* Samsø
* Silkeborg
* Skanderborg
* Skive
* Struer
* Syddjurs
* Viborg

## Ondasun nabarmenak

* Aarhusen: San Klemente katedrala, Antzokia eta ARoS arte museoa.
* Den Gamle By herri tradizionala.
* Viborgeko Katedrala.
* Silkeborgeko Jorn museoa.
* Samsø uhartea.

## Iruitegia

* Aarhusen, kanal ertzeko etxeak.
* Den Gamle By herri zaharra.
* Aarhuseko Antzokia.
* ARoS arte museoa.
* Viborgeko Katedrala.
* Silkeborgeko Jorn museoa.
* Vesborg itsasargia Samsø uhartean.

## Ikus, gainera

* Danimarkaren banaketa administratiboa

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* (Danieraz)(Ingelesez) Erdialdeko Jutlandiako eskualdea
* Datuak: Q26586
* Multimedia: Region Midtjylland / Q26586